ভারতীয় নাগরিক পরিচয় শনাক্ত করতে কয়েক দশকের মধ্যে প্রথমবারের মতো আসামে এনআরসি তালিকা হালনাগাদ শুরু করা হয়েছে। এরই মধ্যে গত সোমবার এনআরসি তালিকা প্রকাশ করা হয়েছে। আসামে বসবাসকারী ৩ কোটি ২৯ লাখ মানুষ আবেদন করেছিলেন এনআরসি তালিকায় নিজেদের নাম তুলতে। ওই তালিকায় ঠাঁই হয়েছে ২ কোটি ৮৯ লাখ মানুষের। অর্থাৎ আসামে বসবাসকারী ৪০ থেকে ৪১ লাখ মানুষ ‘ভারতীয়’ হিসেবে ওই তালিকায় নাম তুলতে পারেননি। ফলে এদের মধ্যে নাগরিকত্ব হারানো নিয়ে শঙ্কা দেখা দিয়েছে।